Android qurilmalar uchun bepul va eng yaxshi sakkizta tinimsiz yugurish o‘yinlari

Smartfon yoki planshetda tinimsiz yuguriladigan o‘yinlarni o‘ynash, ko‘pchilikka oson boshqarilishi va yangi rekord o‘rnatish uchun qiziqarli bo‘lsa kerak. Shunday o‘yinlardan ikki yoki uchtasini bilasiz, shunday emasmi? :)
U holda Phonearena.com sayti tuzib chiqqan quyidagi Android qurilmalar uchun mo‘ljallangan sakkizta bepul va eng yaxshi yugurish o‘yinlari bilan tanishing.
Temple Run 2 – ushbu o‘yin milliard martadan ortiq yuklab olingan va o‘z yo‘nalishidagi eng yaxshi o‘yinlardan biri hisoblanadi.

Despicable Me – bu o‘yinning qahramonini ko‘pchilik tanisa kerak. Shuningdek, o‘yinning 3D effektlari o‘ziga jalb etmasdan qolmaydi.

Angry Gran Run – Angry Birds o‘yini haqida unuting, endi badjahl buvi o‘yinini o‘ynang.

Giant Boulder of Death – bu o‘yinni yugurish o‘yini deb atab bo‘lmaydi, hatto undagi qahramonning oyoqlari ham yo‘q. Unda olovli shar bilan joylarni vayron qilish kerak bo‘ladi.

Robot Unicorn Attack 2 – fantastik dunyoda boshqariladigan robot o‘yini.

Batman & The Flash: Hero Run – Betman va The Flash qahramonlarning muxlislari uchun o‘yin.

Chasing Yello – ushbu o‘yinda Yello nomli oltin baliq o‘zining ozodligi uchun harakat qiladi.

Danger Dash – Temple Run o‘yini bilan o‘xshash, ammo dizayn har xil. Uni Google Play’da 200 mingdan ortiq kishi 5 ballik tizimda 5 bilan baholagani bejizga emas.

Shuningdek, “Parol” nashrida yozilgan “Android qurilmalar uchun bepul va eng yaxshi kalkulyator dasturlari” maqolasi bilan ham tanishishni tavsiya qilamiz.